CELEX: 32015R1006
Language: hr
Date: 2015-06-25 00:00:00
Title: Uredba Komisije (EU) 2015/1006 оd 25. lipnja 2015. o izmjeni Uredbe (EZ) br. 1881/2006 u pogledu najvećih dopuštenih količina anorganskog arsena u hrani (Tekst značajan za EGP)

26.6.2015   
            
            
               HR
            
            
               Službeni list Europske unije
            
            
               L 161/14
            
         UREDBA KOMISIJE (EU) 2015/1006
   оd 25. lipnja 2015.
   o izmjeni Uredbe (EZ) br. 1881/2006 u pogledu najvećih dopuštenih količina anorganskog arsena u hrani
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EEZ) br. 315/93 od 8. veljače 1993. o utvrđivanju postupaka Zajednice za kontaminante u hrani (1), a posebno njezin članak 2. stavak 3.,
   budući da:
   
               (1)
            
            
               Uredbom Komisije (EZ) br. 1881/2006 (2) utvrđuju se najveće dopuštene količine određenih kontaminanata u hrani.
            
         
               (2)
            
            
               Znanstveni odbor za kontaminante u prehrambenom lancu (Odbor CONTAM) Europske agencije za sigurnost hrane (EFSA) donio je 12. listopada 2009. mišljenje o arsenu u hrani (3). U tom je mišljenju Odbor CONTAM zaključio da privremeno dopušteni tjedni unos (PTWI) od 15 μg/kg tjelesne težine koji je utvrdio Zajednički stručni odbor FAO/WHO za prehrambene aditive (JECFA) više nije primjeren jer su podaci pokazali da anorganski arsen uzrokuje rak pluća i mokraćnog mjehura te rak kože, a i to da su pri izloženosti količinama manjim od onih koje je preispitala JECFA utvrđeni brojni štetni učinci.
            
         
               (3)
            
            
               Odbor CONTAM odredio je raspon vrijednosti statističke donje granice pouzdanosti referentnih doza (BMDL01) od 0,3 do 8 μg/kg tjelesne težine na dan za rak pluća, kože i mjehura, kao i za lezije kože. Zaključak je znanstvenog mišljenja da je procijenjena izloženost anorganskom arsenu iz hrane za prosječne i česte konzumente u Europi unutar raspona utvrđenih vrijednosti BMDL-a01, te da je margina izloženosti mala ili nepostojeća, a mogućnost rizika za neke konzumente ne može se isključiti.
            
         
               (4)
            
            
               U znanstvenom mišljenju utvrđeno je da su česti konzumenti riže u Europi, među kojima pripadnici određenih etničkih skupina i djeca mlađa od tri godine, najizloženiji anorganskom arsenu iz hrane. Procjenjuje se da je prehrambena izloženost anorganskom arsenu kod djece mlađe od tri godine, uključujući iz hrane na bazi riže, 2-3 puta veća nego kod odraslih.
            
         
               (5)
            
            
               Budući da je analiza anorganskog arsena pouzdana za rižu i proizvode na bazi riže, potrebno je odrediti najveće dopuštene količine anorganskog arsena za rižu i proizvode na bazi riže. U pogledu sadržaja arsena potrebno je predložiti diferencirane najveće dopuštene količine.
            
         
               (6)
            
            
               Znanstveni podaci o potrebi za određivanjem posebne najveće dopuštene količine za pretkuhanu valjanu rižu vrlo su recentni. Stoga bi države članice do 1. siječnja 2018. trebale prikupiti dodatne podatke o sadržaju anorganskog arsena u tom proizvodu kako bi se potvrdilo da je potrebno odrediti posebnu najveću dopuštenu količinu za taj proizvod te kako bi se ponovno procijenila maksimalna granica.
            
         
               (7)
            
            
               Podaci o prisutnosti predmetne tvari dokazuju da rižini vafli, rižine oblatne, rižini krekeri i rižini kolačići mogu sadržavati velike količine anorganskog arsena te mogu znatno povećati prehrambenu izloženost dojenčadi i male djece. Stoga je potrebno odrediti posebnu najveću dopuštenu količinu za te proizvode.
            
         
               (8)
            
            
               Riža je važan sastojak raznorazne hrane za dojenčad i malu djecu. Stoga je za nju, kada je se koristi u proizvodnji takve hrane, potrebno odrediti posebnu najveću dopuštenu količinu.
            
         
               (9)
            
            
               Državama članicama i subjektima u poslovanju s hranom potrebno je ostaviti vremena da se prilagode novim najvećim dopuštenim količinama utvrđenima ovom Uredbom. Stoga je primjenu najvećih dopuštenih količina arsena potrebno odgoditi.
            
         
               (10)
            
            
               Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,
            
         DONIJELA JE OVU UREDBU:
   Članak 1.
   Prilog Uredbi (EZ) br. 1881/2006 mijenja se u skladu s Prilogom ovoj Uredbi.
   Članak 2.
   Najveće dopuštene količine arsena u pododjeljku 3.5. (Arsen (anorganski)) Priloga Uredbi (EZ) br. 1881/2006, kako je izmijenjen ovom Uredbom, primjenjuju se od 1. siječnja 2016.
   Hrana koja nije u skladu s tim najvećim dopuštenim količinama, a koja je zakonito stavljena na tržište prije datuma primjene može se i dalje stavljati na tržište nakon tog datuma do isteka najkraćeg roka trajanja ili roka uporabe.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 25. lipnja 2015.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 37, 13.2.1993., str. 1.
   
   
      (2)  Uredba Komisije (EZ) br. 1881/2006 od 19. prosinca 2006. o utvrđivanju najvećih dopuštenih količina određenih kontaminanata u hrani (SL L 364, 20.12.2006., str. 5.).
   
      (3)  Znanstveno mišljenje o arsenu u hrani. EFSA Journal 2009; 7(10):1351.
   
      PRILOG
      Prilog Uredbi (EZ) br. 1881/2006 mijenja se kako slijedi:
      
                  (1)
               
               
                  Iza pododjeljka 3.4. Kositar (anorganski) umeće se sljedeći pododjeljak:
                  
                              „3.5.
                           
                           
                              
                                 Arsen (anorganski) (50) (51)
                           
                           
                               
                           
                        
                              3.5.1.
                           
                           
                              Nepretkuhana valjana riža (polirana ili bijela)
                           
                           
                              0,20
                           
                        
                              3.5.2.
                           
                           
                              Pretkuhana riža i ljuštena riža
                           
                           
                              0,25
                           
                        
                              3.5.3.
                           
                           
                              Rižini vafli, rižine oblatne, rižini krekeri i rižini kolačići
                           
                           
                              0,30
                           
                        
                              3.5.4.
                           
                           
                              Riža namijenjena proizvodnji hrane za dojenčad i malu djecu (3)
                           
                           
                              0,10”
                           
                        
            
                  (2)
               
               
                  Dodaju se sljedeće bilješke:
                  
                              „(50)
                           
                           
                              Zbroj As(III) i As(V)
                           
                        
                              (51)
                           
                           
                              Riža, ljuštena riža, valjana riža i pretkuhana riža kako je definirano u standardu Codex 198-1995”